CELEX: 32019D0450
Language: da
Date: 2019-03-19 00:00:00
Title: Kommissionens gennemførelsesafgørelse (EU) 2019/450 af 19. marts 2019 om offentliggørelse af europæiske vurderingsdokumenter (EAD'er) for byggevarer, hvortil der er udarbejdet udkast til støtte for Europa-Parlamentets og Rådets forordning (EU) nr. 305/2011 (EØS-relevant tekst.)

20.3.2019   
               
               
                  DA
               
               
                  Den Europæiske Unions Tidende
               
               
                  L 77/78
               
            
         KOMMISSIONENS GENNEMFØRELSESAFGØRELSE (EU) 2019/450
         af 19. marts 2019
         om offentliggørelse af europæiske vurderingsdokumenter (EAD'er) for byggevarer, hvortil der er udarbejdet udkast til støtte for Europa-Parlamentets og Rådets forordning (EU) nr. 305/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF (1), særlig artikel 22, og
         ud fra følgende betragtninger:
         
                     (1)
                  
                  
                     I henhold til forordning (EU) nr. 305/2011 skal tekniske vurderingsorganer anvende metoder og kriterier i europæiske vurderingsdokumenter, hvis referencer skal offentliggøres i Den Europæiske Unions Tidende, til vurdering af ydeevnen for de byggevarer, der er omfattet af disse dokumenter, med hensyn til byggevarernes væsentlige egenskaber.
                  
               
                     (2)
                  
                  
                     Efter flere anmodninger fra fabrikanter om europæiske tekniske vurderinger har de tekniske vurderingsorganer udarbejdet og vedtaget flere europæiske vurderingsdokumenter i overensstemmelse med artikel 19 i forordning (EU) nr. 305/2011.
                  
               
                     (3)
                  
                  
                     Kommissionen har vurderet, hvorvidt de europæiske vurderingsdokumenter, hvortil organisationen af tekniske vurderingsorganer har udarbejdet udkast, dækker de krav, som skal opfyldes i relation til de grundlæggende krav til bygværker, der er fastsat i bilag I til forordning (EU) nr. 305/2011.
                  
               
                     (4)
                  
                  
                     De europæiske vurderingsdokumenter, hvortil organisationen af tekniske vurderingsorganer har udarbejdet udkast, dækker de krav, som skal opfyldes i relation til de grundlæggende krav til bygværker, der er fastsat i bilag I til forordning (EU) nr. 305/2011. Referencerne for de pågældende europæiske vurderingsdokumenter bør derfor offentliggøres i Den Europæiske Unions Tidende —
                  
               VEDTAGET DENNE AFGØRELSE:
         
            Artikel 1
            Referencerne for de europæiske vurderingsdokumenter for byggevarer, hvortil der er udarbejdet udkast til støtte for forordning (EU) nr. 305/2011, og som er opført i bilaget til denne afgørelse, offentliggøres hermed i Den Europæiske Unions Tidende.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 19. marts 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 88 af 4.4.2011, s. 5.
      
      
         
            BILAG
            
               Reference for og titel på det europæiske vurderingsdokument
            
            
                        040427-00-0404
                     
                     
                        Sæt til udvendigt varmeisolerende kompositsystem (ETICS) med mørtel som varmeisoleringsprodukt og puds eller usammenhængende beklædninger som udvendig overflade
                     
                  
                        060012-00-0802
                     
                     
                        Sæt bestående af skorstensrørforing fremstillet af glasfibre, mineralske og organiske stoffer og ankylære stoffer
                     
                  
                        090119-00-0404
                     
                     
                        Sæt til udvendige vægbeklædninger af mineralplader med puds anvendt in situ
                     
                  
                        090120-00-0404
                     
                     
                        Sæt til ikke-bærende udvendige vægsystemer til mineralplader
                     
                  
                        130031-00-0304
                     
                     
                        Bjælker og søjler af metalnet
                     
                  
                        130082-00-0603
                     
                     
                        Facadefastgørelsessystem - Plastikbeslag til fastgørelse af træværk eller træbaserede facadeelementer til underkonstruktioner
                     
                  
                        260014-00-0301
                     
                     
                        Calcineret lagsilicatbaseret type II-tilsætning